Patxi Larrainzar

Patxi Larrainzar AnduezaEuskaraz Larrainzar eta ez Euskaltzaindiak aholkatutako Larraintzar idatzi izan da eta hala izendatu dute bere omenez Arrotxapean dagoen eskola. (Errezu, Deierri, 1934ko irailaren 21 – Iruñea, 1991ko martxoaren 12) Euskal Herriko apaiz eta espainierazko idazlea izan zen.

 Biografia 
Deierriko Errezun jaioa, Frumencio izeneko anaia bikia zuen; jaiotzean ama hil zitzaien. Umetan orduan hazten ari zen Iruñeko auzoa den Arrotxapean bizi izan zen. Ikasketak hiriburuko Seminarioan eta Aita Santuaren Comillasko Unibertsitatean egin zituen. Apaiz bihurtuta, jaioterriko apaiz eta Irunberriko laguntzaile aritu zen Txilera joan baino lehen. Han Santiagoko Unibertsitate Katolikoan irakasle lanetan ibili zen.

Nafarroara itzuli eta Lergara bidali zuten apaiz eta gero bizitokia izan zuen Arrotxapeara. Oso popularra izan zen eta kristautasun aurrerakoiaren eta abertzaletasunaren defendatzailea zenez, sarritan, frankismo garai haietan, arazoak izan zituen eliza katolikoaren jerarkiarekinEzaugarriak bere omenezko blogean..

 Lanak 
Espainieraz idatzi zituen lan ugari; gehienek Nafarroa Garaiko egoera politiko-soziala, Iruñea edota erlijio katolikoaz zuen ikuspegia jorratzen dituzte. Haietako bost Txalapartak argitaratu ditu.

 Eleberriak 
 La provocación (1997)
 Pecados veniales de un cura asilvestrado (1995).
 Diario suburbano de Pamplona (1993).
 El desertor (1993).
 Adiós Monseñor (1992).
 Pega, pero escucha (1990).
 Pamplona se hunde y otros chandríos (1990).
 Crónicas secretas del nuevo reino de Navarra (1986).
 Es peligroso creer en Dios (1969). Txilen idatzita.

 Antzezlanak 
 Carlismo y música celestial (1979).
 Navarra sola o con leche(1979).
 Pampilonia circus (1989).
 Pamplona detrás del telón.
 Utrimque Roditur.
 Ensayo general para la conquista del cotarro; Opus Deiri buruzAntzezlanak blogean..

 Bestelakoak 
 Apuntes históricos sobre la Rochapea (1981).

 Bere omenez 
Omenaldi gisa, Iruñeko Arrotxapea auzoko D ereduko eskola publikoari bere izena jarri zioten, Patxi LarrainzarPatxilarrainzar.com..

 Erreferentziak 

 Ikus, gainera 
 Arrotxapea

 Kanpo estekak 
 Patxi Larrainzar Andueza bloga.

Kategoria:Iruindarrak
Kategoria:Deierriarrak
Kategoria:Nafarroa Garaiko apaizak
Kategoria:Nafarroa Garaiko idazleak
Kategoria:Euskal Herriko gaztelaniazko eleberrigileak
Kategoria:Euskal Herriko gaztelaniazko antzerkigileak
Kategoria:Iruñean hildakoak